Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Mateo 23:1-39
23 E lyo Yesu aebele amabumba ya bantu na basambi+ bakwe ati:2 “Bakalemba+ na baFarise baikala pa cipuna ca kwa Mose.+3 E ico fyonse ifyo bamweba,+ mulecita kabili mulekonka, lelo mwilapashanya imicitile yabo,+ pantu balanda fye lelo tabacita ifyo balanda.4 Bakaka ifipe ifyafina no kufitwika pa mabeya ya bantu,+ lelo bena tabafwaya no kufimya nangu fye ku munwe umo.+5 Imilimo yonse iyo bacita, bacita pa kuti abantu babamone;+ pantu balakusha sana utubokoshi+ twa malembo uto bafwala ngo bucingo, no kukusha sana insenkebele+ sha ku fya kufwala fyabo.6 Balitemwa ukwikala apacindama+ pa kulya umulaalilo no kwikala pa fipuna fya ku ntanshi mu masunagoge,*+7 kabili balitemwa ukuti abantu balebaposha+ pa maliketi no kubeta ati Bakasambilisha.*+8 Lelo imwe, mwileka abantu balemwita ati Bakasambilisha, pantu mwakwata fye kasambilisha umo,+ na imwe bonse muli ba bwananyina.9 Kabili mwi-ita umuntu nangu umo pano isonde ati shifwe, pantu Shinwe umo,+ Uwa mu muulu.10 Kabili mwileka abantu balemwita ati ‘intungulushi,’+ pantu Intungulushi yenu imo, Kristu.11 Lelo umukalamba pali imwe afwile ukuba umubomfi+ wenu.12 Onse uwaicindamika bakamuceefya,+ na onse uuiceefya bakamucindamika.+13 “We bulanda kuli imwe, mwe bakalemba na baFarise, mwe ba bumbimunda mwe! pantu mwisalila+ abantu ukuti beingila mu bufumu bwa mu muulu; pantu mwe+ bene tamwingilamo, kabili tamusuminisha abalefwaya ukwingila.14 * ——15 “We bulanda kuli imwe, mwe bakalemba na baFarise, mwe ba bumbimunda mwe!+ pantu mwabuka babemba no kupwa imilundu yonse pa kuti mupatikishe umuntu ukusumina imipepele yenu, kabili ilyo asumina mumulenga ukuti abipishe ukucila imwe, wakuya fye ku Gehena.*16 “We bulanda kuli imwe, mwe ntungulushi mpofu,+ mwe batila, ‘Umuntu nga alapa ati napali itempele, ninshi te mulandu nangu ca kutila tacitile ifyo alapile; lelo uwalapa ati napali golde iyaba mwi tempele, ena ninshi mulandu nga tacitile ukulingana ne fyo alapile.’+17 Mwe bawelewele, kabili mwe mpofu mwe! Bushe cinshi cacindamapo? Bushe ni golde nelyo litempele ilyalenga golde ukuba iya mushilo?+18 Kabili mutila, ‘Umuntu nga alapa ati napali iciipailo, ninshi te mulandu nangu tacitile ifyo alapile; lelo umuntu nga alapa ati napali ica bupe icilipo, ninshi afwile ukucita ukulingana ne fyo alapa.’19 Mwe mpofu mwe! Na kuba, cinshi cakulapo? Bushe ca bupe nelyo ciipailo+ icilenga ica bupe ukuba ica mushilo?20 E ico uwalapa ati napali iciipailo ninshi alapa iciipailo na fyonse ifilipo;21 no walapa ati napali itempele ninshi alapa itempele kumo no wikalamo;+22 no walapa ati napali umuulu ninshi alapa icipuna ca bufumu ica kwa Lesa+ kumo no waikalapo.23 “We bulanda kuli imwe, mwe bakalemba na baFarise, mwe ba bumbimunda mwe! pantu mupeela ica pe kumi (10)+ ica minte na dilu na kumini.* Lelo mwalisuula ifyacindama ifyaba mu Mafunde, e kutila, umulinganya+ no luse+ ne cishinka.+ Kwena mufwile ukulacita ifi fintu, lelo tamufwile ukusuula ifintu fimbi iyo.24 Mwe ntungulushi mpofu,+ mwe bafumya akashiishi+ mu fyo mulenwa lelo mumina ingamila!+25 “We bulanda kuli imwe, mwe bakalemba na baFarise, mwe ba bumbimunda mwe! pantu muwamya ku nse ya kapu+ ne mbale, lelo mu kati mwaisula ubucenjeshi+ no kukanailama.26 We muFarise impofu,+ ubale usamfye mu kati ka kapu+ ne mbale, pa kuti na ku nse kuwame.27 “We bulanda kuli imwe, mwe bakalemba na baFarise, mwe ba bumbimunda mwe!+ pantu mwaba nge nshiishi ishashingulwako impemba,+ ishimoneka ishayemba icine cine ku nse lelo mu kati shaisulamo amafupa ya bafwa no kukowela konse.28 E fyo na imwe ku nse mumoneka abalungama icine cine ku bantu,+ lelo mu mitima mwaisula ubumbimunda no bubifi.29 “We bulanda kuli imwe, mwe bakalemba na baFarise, mwe ba bumbimunda mwe!+ pantu mukuula inshiishi sha bakasesema no kuyemfya inshiishi sha balungami,+30 kabili mutila, ‘Atubako mu nshiku sha fikolwe fyesu, nga tatwasuumishe na bo umulopa wa bakasesema.’+31 E ico muleishinina fye mwe bene ukuti muli bana ba baipeye bakasesema.+32 Kanshi pwisheni umulimo ifikolwe fyenu fyatampile.33 “Mwe nsoka mwe, mwe bana ba mafwafwa mwe,+ mukafulumuka shani ubupingushi bwa ku Gehena?+34 E mulandu wine ndemutumina+ bakasesema na ba mano na bakasambilisha ba bantu.+ Mukepayapo+ bamo no kubapoopela pa fimuti, e lyo bambi bena mukabafopaula+ mu masunagoge* yenu no kubacusha mu musumba no musumba;35 pa kuti mukapingulwe pa mulopa onse uwalungama uo basuumya pano isonde,+ ukufuma ku mulopa wa kwa Abele+ umulungami+ ukufika ku mulopa wa kwa Sekaria umwana wa kwa Barakia, untu mwaipaile pa kati ke tempele ne ciipailo.+36 Ndemweba icine cine nati, Fyonse ifi fikesa pa nkulo ino.+37 “We Yerusalemu, we Yerusalemu, we wipaya bakasesema+ no kupoola amabwe+ abo bakutumina!+ Ifyo imiku iingi nafwaile ukulonganika abana bobe, filya nankoko afukatila utwana twakwe mu mapindo yakwe!+ Lelo imwe tamwalefwaya.+38 Moneni! Ing’anda*+ yenu yalekeleshiwa kabili yamushalila icibolya.+39 Pantu ndemweba nati, ine tamwakaamone na kabili ukutula pali nomba mukasuke amutila, ‘Alipaalwa uuleishila mwi shina lya kwa Yehova!’”+
Amafutunoti
^ Amasunagoge e mayanda abaYuda balepepelamo kabili e mo balebelengela amashiwi ya kwa Lesa.
^ Amashiwi ya pali ici cikomo e mo yaba mu maBaibolo yamo, lelo mu ma manyuskripti yamo aya kale sana aya ciGriki tayabamo. Yatila: “We bulanda kuli imwe mwe bakalemba na baFarise, mwe ba bumbimunda! pantu muliila bamukamfwilwa ifyuma fyabo no kupepa amapepo ayatali aya kabepekesho; pali uyu mulandu mukapokelela ubupingushi ubwacilamo.”
bem_Latn bem_Latn ayr_Latn bem_Latn bem_Latn bem_Latn bem_Latn